mteb/GreekLegalCodeClassification huggingface dataset:
5. ΝΟΜΟΣ υπ’ αριθ. 3933 της 18/19 Φεβρ. 1959 Περί αναστολής διώξεως εγκληματιών πολέμου. Άρθρον μόνον.-«1.Αναστέλλεται αυτοδικαίως και χωρίς ν’ απαιτήται απόφασίς τις δικαστηρίου, δικαστικού Συμβουλίου ή άλλη τις διαδικασία, πάσα δίωξις Γερμανών υπηκόων φερομένων ως εγκληματιών πολέμου δι’ εγκλήματα προβλεπόμενα υπό της υπ’ αριθ. 73/1945 Σ.Π. «περί κολασμού και εκδικάσεως των εγκλημάτων πολέμου κλπ.» ως αύτη ετροποποιήθη και συνεπληρώθη, καταργούνται δε και τα εκδοθέντα κατ’ αυτών διωκτικά έγγραφα. Αντίγραφα των δικογραφιών αποστέλλονται εις τας Γερμανικάς δικαστικάς αρχάς. (Αντί της σελ. 102,01(α) Σελ. 102,01(β) 260-093 2.Αναστέλλεται αυτοδικαίως και χωρίς ν’ απαιτήται απόφασίς τις δικαστηρίου, δικαστικού Συμβουλίου ή άλλη τις διαδικασία, ή εκτέλεσις πάσης ποινής στερητικής της ελευθερίας (φυλακίσεως ή καθείρξεως) ή το υπόλοιπον ταύτης επιβληθείσης κατά Γερμανών  υπηκόων εγκληματιών πολέμου καταδικασθέντων δι’ εγκλήματα προβλεπόμενα υπό της αρχής υπ’ αριθ. 73/1945 Σ.Π., ως αύτη ετροποποιήθη και συνεπληρώθη. Οι κατά την παράγραφον ταύτην απολυόμενοι των φυλακών απελαύνονται εις την χώραν εξ ης προέρχονται και ουδέποτε δύνανται να επανέλθουν εις την Ελλάδα». Αι παρ. 1 και 2 αντικατεστάθησαν ως άνω δια του άρθρ. 1 του Ν.Δ. 4016/1959, (κατωτ. αριθ. 6).
3. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 206312 της 17/22 Ιουν. 1970 (ΦΕΚ Β΄ 435) Περί υπαγωγής προσωπικού ΕΛΤΑ εις διατάξεις Α.Ν. 516/1948. Έχοντες υπ’ όψιν: 1.Το Ν.Δ. 496/70 «περί οργανώσεως της Ταχυδρομικής Υπηρεσίας». 2.Τας διατάξεις του Α.Ν. 516/1948 «περί ελέγχου Νομιμοφροσύνης των Δημοσίων κλπ. υπαλλήλων και υπηρετών», ως εκυρώθη και ετροποποιήθη υπό του ΜΘ΄/1948 Ψηφίσματος. 3.Τας διατάξεις του άρθρ. 7 του Ν.Δ. 4234/1962 «περί ρυθμίσεως θεμάτων αφορώντων την ασφάλειαν της Χώρας», αποφασίζομεν: Επί του πάσης φύσεως προσωπικού των Ελληνικών Ταχυδρομείων (ΕΛΤΑ) έχουσιν εφαρμογήν αι διατάξεις του άρθρ. 7 του Ν.Δ. 4234/1962.
11. ΝΟΜΟΣ υπ’ αριθ. 3642 της 27/28 Δεκ. 1956 Περί τροποποιήσεως και συμπληρώσεως διατάξεών τινων αφορωσών εις την εις προσωπικόν σύνθεσιν του Υπουργείου Βιομηχανίας.
36. ΑΠΟΦΑΣΗ ΥΠΟΥΡΓΩΝ ΑΝΑΠΛ. ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ της 12/26 Μαΐου 1986 (ΦΕΚ Α΄ 69) Έγκριση της Εσωτερικής Συμφωνίας για τη χρηματοδότηση και τη διαχείριση των ενισχύσεων της Κοινότητας μετά των παραρτημάτων Ι και ΙΙ αυτής και 2)της Εσωτερικής Συμφωνίας σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της Τρίτης Σύμβασης ΑΚΕΕΟΚ» (Βρυξέλλες, 19.2.1985) (ανωτ. αριθ. 33). 40.Δ.β.34-36 Ευρωπαϊκή Οικονομική Κοινότητα- Ευρωπαϊκή Ένωση
7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1212 της 4 Αυγ./19 Οκτ. 1954 Περί συμπληρώσεως των υπ’ αριθ. 344 και 584 έτους 1954 Πράξεων του Υπουργικού Συμβουλίου. Λαβόν υπ’ όψει την υπ’ αριθ. 37076/15.6.54 πρότασιν του Υπουργού επί της Εμπορικής Ναυτιλίας περί παροχής επιδόματος στολής εις τους Δοκίμους Σημαιοφόρους Λιμενικούς ως και καταβολής μηνιαίου ποσού δια δαπάνην λινοστολής εις τους Λιμενοφύλακας αποφασίζει: (Αντί για τη σελ. 127(β) Σελ. 127(γ) Τεύχος Ε41-Σελ. 53 Στολές προσωπικού Λ.Σ. 20.Γ.γ.1-7 1.Συμπληρούν τας υπ’ αριθ. 344 της 27Φεβρ. 1954 και 584 της  8 Μαΐου 1954 Πράξεις αυ τού εγκρίνει από της ισχύος τούτων την καταβολήν: Η υπ’ αριθ. 584 πράξις δεν κατεχωρίθη εις την Εφημερίδα της Κυβερνήσεως. α)Επιδόματος στολής ίσου προς το τοιούτον του Ανθυπασπιστού ήτοι δραχ. 150 (νέων) εις τους εν τη Σχολή Λιμενικών Δοκίμων φοιτούντας Δοκίμους Σημαιοφόρους Λιμενικούς και β)Μηνιαίου ποσού δια δαπάνην λινοστολής, ραφής και υποδήσεως εις τους εν τω Λιμενικώ Σώματι υπηρετούντας μονίμους Λιμενοφύλακας τους συμπληρώσαντας και εφεξής συμπληρούντας εικοσιτετράμηνον στρατιωτικήν υπηρεσίαν, ίσον προς το παρεχόμενον εις τους άνδρας των Σωμάτων Ασφαλείας. 2.Αι διατάξεις των παρ. 3 έως και 7 της υπ’ αριθ. 344/1954 Πράξεως του Υπουργικού Συμβουλίου, έχουσιν εφαρμογήν και δια τας υπό της παρούσης προβλεπομένας παροχάς.
15. ΝΟΜΟΘΕΤ. ΔΙΑΤΑΓΜΑ της 18/19 Μαΐου 1923 Περί περιορισμού της εις την Εφημερίδα της Κυβερνήσεως περιλαμβανομένης ύλης. Άρθρ.1.- Από της ισχύος του νομοθετικού τούτου διατάγματος παύει η δια της Εφημερίδος της Κυβερνήσεως δημοσίευσις: 1) Των περί προσαυξήσεως μισθών αποφάσεων των υπουργών. 2) Των περί ωρών διδασκαλίας πράξεων των επιθεωρητών της εκπαιδεύσεως. 3) Των περί απονομής ή αυξήσεως συντάξεων Β.Δ/των ή αποφάσεων. Άρθρ.2.- Δια Β.Δ/τος τη προτάσει του υπουργικού συμβουλίου εκδιδομένου, δύναται να περιορισθεί και επί άλλων αντικειμένων η δια της Εφημερίδος της Κυβερνήσεως δημοσιευομένη ύλη. Σελ. 240(α) Τεύχος 595 Σελ. 60
8. ΑΝΑΓΚ. ΝΟΜΟΣ υπ’ αριθ. 219 της 21/23 Δεκ. 1967 (ΦΕΚ Α΄ 230) Περί ρυθμίσεως θεμάτων του Ταμείου Παρακαταθηκών και Δανείων. Άρθρ.1.-(Αντικαθίσταται η παρ. 1 άρθρ. 1 Ν.Δ. 3915/1958 (ανωτ. σελ. 52). Άρθρ.2.-Αι συμβάσεις χορηγήσεως δανείων, επί εμπραγμάτω ή μη ασφάλεια, υπό του Ταμείου Παρακαταθηκών και Δανείων προς νομικά ή φυσικά πρόσωπα, περί ων το προηγούμενον άρθρον, υπόκεινται εις τέλος χαρτοσήμου 1%. Άρθρ.3.-1.Αι διατάξεις της παρ. 3 του άρθρ. 7 του Ν.Δ. 4366/1964 «περί Ελληνικής Τραπέζης Βιομηχανικής Αναπτύξεως» εφαρμόζονται και εις τας περιπτώσεις των συμβάσεων χορηγήσεως δανείων υπό του Ταμείου Παρακαταθηκών και Δανείων προς τας εν τω άρθρ. 1 του παρόντος επιχειρήσεις. 2.Επί των αυτών ως άνω δανειακών συμβάσεων εφαρμόζονται επίσης και αι διατάξεις της παρ. 2 του άρθρ. 15 του Α.Ν. 1038/49 «περί κυρώσεως της από 12.11.1948 και της τροποποιητικής και συμπληρωματικής ταύτης από 15 Απρ. 1949 Συμβάσεως δια γεωργικά και βιομηχανικά δάνεια και περί ειδικών επί των εν λόγω δανείων διατάξεων», κυρωθέντος δια του Ν.Δ. 1198/49 μόνον ως προς τα υπέρ τρίτων δικαιώματα. 3.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Το άρθρ. 7 Ν.Δ. 4366/1964 παρατίθεται εν τόμω 12 σελ. 212,41. Το άρθρ. 15 Α.Ν. 1038/49 παρατίθεται εν τόμω 13Α σελ. 821.
2. ΔΙΑΤΑΓΜΑ της 9 Φεβρ./7 Μαρτ. 1835 Περί της εγγυοδοσίας των συμβολαιογράφων Άρθρ.1.-Η κατά το άρθρ. 174 του περί οργανισμού των δικαστηρίων και συμβολαιογράφων νόμου γενησομένη παρά των συμβολαιογράφων εγγυοδοσία και η κατά το άρθρ. 175 του αυτού νόμου συμπλήρωσις ή αντικατάστασις της εν μέρει ή κατά το όλον εξαντληθείσης εγγυήσεως δύναται, κατ’ αίτησιν του εγγυοδότου, να γενή 1)δια μετρητών, 2)δι’ ενεχύρου, 3)δι’ ικανών ακινήτων κτημάτων, διδομένων εις υποθήκην παρά του εγγυοδότου αυτού ή παρ’ εγγυητού. Άρθρ.2.-Το αυτό προσαρμόζεται και εις τους ειρηνοδίκας, όταν αυτοί, ως εκπληρούντες έργα συμβολαιογράφου, υπόκεινται εις την αυτήν με τους συμβολαιογράφους υποχρέωσιν της εγγυοδοσίας. Πρβλ. και το άρθρ. 4 παρ. 5-7 του Α.Ν. 1621 περί ταμείου συντάξεων νομικών (τ. 39).
7. ΑΝΑΓΚΑΣΤΙΚΟΣ ΝΟΜΟΣ της 22/23 Ιαν. 1936 (ΦΕΚ Α΄ 42) Περί υποκελευστών μηχανικών. Τροποποιηθείς υπό των: α)Α.Ν. 94 της 31 Αυγ./5 Σεπτ. 1936 (ΦΕΚ Α΄ 389) περί τροποποιήσεως του Α.Ν. 22 Ιαν. 1936, β)Α.Ν. 630 της 4/20 Απρ. 1937 (ΦΕΚ Α΄ 145) περί τροποποιήσεως διατάξεων του Α.Ν. 22 Ιαν. 1936. γ)Α.Ν. 828 της 30 Αυγ./9 Σεπτ. 1937 (ΦΕΚ Α΄ 355) περί συμπληρώσεως του Α.Ν. 22 Ιαν. 1936, κατηργήθη μετ’ αυτών δια του άρθρ. 85 Α.Ν. 1101/1938.
1. ΝΟΜΟΣ 5519 της 3 Ιουν. /26 Ιουλ. 1932 (ΦΕΚ Α΄ 238) Περί Στρατιωτικής Σχολής Τεχνιτών.
7. ΝΟΜΟΘΕΤ. ΔΙΑΤΑΓΜΑ υπ’ αριθ. 64 της 21/26 Σεπτ. 1974 (ΦΕΚ Α΄ 264) Περί των στοιχείων της ατομικής και οικογενειακής καταστάσεως των δημοσίων λειτουργών ως και ελέγχου της πίστεως προς το δημοκρατικόν πολίτευμα της Χώρας κατηγοριών τινων εξ αυτών. Το άνω Ν.Δ/γμα καταργήθηκε από την παρ. 1 άρθρ. 18 Νόμ. 1400/21-24 Οκτ. 1983 (ΦΕΚ Α΄ 156) (ανωτ. σελ. 316,871).
35. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 16061 της 17/31 Δεκ. 1987 (ΦΕΚ Β΄ 780) Τύπος και περιεχόμενο της δήλωσης φορολογίας εισοδήματος φυσικών προσώπων, καθώς και των λοιπών εντύπων και των δικαιολογητικών εγγράφων που υποβάλλονται με αυτήν.
2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 185 της 28 Μαΐου/8 Ιουν. 1983 (ΦΕΚ Α΄ 71) Κανονισμός πυρίμαχης προστασίας επιβατηγών πλοίων που εκτελούν πλόες εσωτερικού. Καταργήθηκε από την περίπτ. γ΄ άρθρου δεύτερου Π.Δ. 61/6-23 Φεβρ. 1984 (ΦΕΚ Α΄ 19) (κατωτ. αριθ. 3).
19. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ  Αριθ. Β1/240  της 18/26 Μαΐου 1992 (ΦΕΚ Β΄ 346) Μετονομασία Εργαστηρίων του Τμήματος Γεωλογίας του Πανεπιστημίου Πατρών και ένταξή τους σε Τομείς
97. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 243  της 7/29 Ιουλ. 1986 (ΦΕΚ Α΄ 117) Όργανα και διαδικασία πειθαρχικής δίωξης εκπαιδευτικού προσωπικού πρωτοβάθμιας και δευτεροβάθμιας εκπαίδευσης. Καταργήθηκε από το άρθρ. 7 Π.Δ. 429/1987 (ΦΕΚ Α΄ 192), (κατωτ. αριθ. 100).
21. ΑΝΑΓΚ. ΝΟΜΟΣ υπ’ αριθ. 378 της 4/7 Ιουν.1945 Περί επιβολής κυρώσεων κατά των αρνουμένων ή αδικαιολογήτως καθυστερούντων την παραλαβήν μονοπωλιακών κλπ. ειδών χρησίμων δια τας βιωτικάς ανάγκας. Άρθρον μόνον.-Αρτοποιοί, παντοπώλαι ή άλλοι επαγγελματίαι, εις τους οποίους ανατίθεται η εις το κοινόν διάθεσις μονοπωλιακών ειδών, τροφίμων παντός είδους και αντικειμένων εν γένει χρησίμων δια τας βιωτικάς ανάγκας, αρνούμενοι ή αδικαιολογήτως καθυστερούντες την παραλαβήν αυτών ή παρεμβάλλοντες οιονδήποτε πρόσκομμα εις την διάθεσιν αυτών προς το κοινόν, τιμωρούνται δια φυλακίσεως και χρηματικής ποινής (μέχρι 500.000 δραχμών). Δια της καταδικαστικής αποφάσεως απαγγέλλεται κατά του καταδικασθέντος στέρησις της αδείας εξασκήσεως του επαγγέλματος και της προστασίας του ισχύοντος ενοικιοστασίου. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 5.Β.α.17-21 Αγορανομικός Κώδικας
7. ΝΟΜΟΣ υπ’ αριθ. 3660 της 5/7 Φεβρ. 1957 (ΦΕΚ Α΄17) Περί κυρώσεως πράξεων του Υπουργικού Συμβουλίου και άλλων τινών διατάξεων. Άρθρ.1-10.-(Διατάξεις προσωρινής ισχύος, ή αφορώσαι θέσεις και τακτοποιήσεις υπαλλήλων του Υπ. Εμπορίου). Η παρ. 2 άρθρ. 9 καταργήθηκε από το άρθρ. 9 του Π.Δ.489/15-23 Δεκ. 1987 (ΦΕΚ Α΄ 226), τόμ.5 σελ.88,13. ΄Αρθρ.11.-Αι Τράπεζαι υποχρεούνται να προσλαμβάνωσιν άνευ διαγωνισμού ένα υιόν ή έναν αδελφόν υπαλλήλου των φονευθέντος επί του πεδίου της μάχης κατά τον πόλεμον 1940-41 εφ’ όσον έχει τα νόμιμα προσόντα. Άρθρ.12-18.-(Δέον να θεωρηθώσι ανίσχυρα ως τα άρθρ. 1-10). Σελ. 736(δ) Τεύχος 1423 Σελ. 48
86. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΙΚΑΙΟΣΥΝΗΣ Αριθ. 76328 της 30 Σεπτ./1 Οκτ. 1977 (ΦΕΚ Β' 963) Περί μεταφοράς θέσεως του Κλάδου ΑΡ1 Διοικητικού Φυλακών και Σωφρονιστικών Καταστημάτων, εις τον Κλάδον ΑΤ1 Διοικητικού. Μεταφέρομεν την υφισταμένην μίαν (1) κενήν θέσιν επί βαθμοίς 3ω ή 2ω του Κλάδου ΑΡ1 Διοικητικού Φυλακών και Σωφρονιστικών Καταστημάτων, εις τον Κλάδον ΑΤ1 Διοικητικού των αυτών Καταστημάτων. 6.Α.α.86 Οργανισμός Υπουργείου Δικαιοσύνης
25. ΝΟΜΟΘΕΤ. ΔΙΑΤΑΓΜΑ υπ’ αριθ. 3842 της 24/30 Σεπτ. 1958 Περί τροποποιήσεως και συμπληρώσεως διατάξεων του Νόμ. 1641/1919 «περί φορολογίας κληρονομιών, δωρεών, προικών και κερδών εκ λαχείων», ως ούτος ετροποποιήθη και συνεπληρώθη. Καταργήθηκε από το άρθ. 123 Ν.Δ. 118/1973, (κατωτ. αριθ. 29) εκτός από το άρθρ. 7 που διατηρήθηκε σε ισχύ από την παρ. Βγ του άρθρ. 124 του ίδιου Ν.Δ/τος. Άρθρ.7.-1.Συμβάσεις προικός και δωρεάς εν ζωή η αιτία θανάτου ανεξαρτήτως αριθμού φύλλων του εγγράφου, μέχρι ποσού 30.000 δραχμών υπόκεινται εις πάγιον τέλος χαρτοσήμου δρχ. 100, πέραν δε του ποσού τούτου εις τέλος δρχ. 200. 2.Εις το ήμισυ πάγιον τέλος της προηγουμένης παραγράφου υπόκειται και η μεταγραφή των συμβάσεων δωρεάς και προικός. 3.Καταργούνται τα επί των συμβάσεων δωρεάς και προικός και επί της μεταγραφής των αυτών συμβάσεων αναλογικά τέλη χαρτοσήμου, τα δε δικαιώματα του Ταμείου Συντάξεων Νομικών μειούνται εις το ήμισυ.
20. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.876.41/23/268929 της 4/18 Ιουν. 1976 (ΦΕΚ Β΄ 803) Περί αυξήσεως της μηνιαίας εισφοράς υπέρ Στρατιωτικών Λεσχών. Έχοντες υπ’ όψει: α)Τας διατάξεις του Ν.Δ. 1627/42 και του Νόμ. 2238/1952. β)Την υπ’ αριθ. 340/31.3.76 απόφασιν της Διοικούσης Επιτροπής της ΛΑΕΔ. γ)Σχετικήν εισήγησιν, αποφασίζομεν: Καθορίζομεν από 1ης Ιουλ. 1976 την υπέρ Στρατιωτικών Λεσχών μηνιαίαν εισφοράν των εν ενεργεία Αξιωματικών εις 3% και των Ανθυπασπιστών Στρατού Ξηράς εις ποσοστόν 2‰, επί του εκάστοτε Βασικού Μισθού του Βαθμού των, στρογγυλοποιουμένην εις την αμέσως επομένην μονάδα. Εις ομοίαν, ως άνω, μηνιαίαν εισφοράν υπόκεινται και οι εν αποστρατεία Αξιωματικοί και Ανθ/σταί του Στρατού Ξηράς, ως και οι εν ενεργεία και αποστρατεία Αξιωματικοί και Ανθ/σταί του Ναυτικού, της Αεροπορίας και της Χωροφυλακής, οι όντες μέλη Στρατιωτικών Αρχών. Η παρούσα δημοσιευθήτω δια της Εφημερίδος της Κυβερνήσεως.
8. ΑΝΑΓΚ. ΝΟΜΟΣ υπ’ αριθ. 741 της 17/18 Δεκ. 1945 Περί ελέγχου της εν Κρήτη και αλλοδαπή δημοσίας διαχειρίσεως κατά τον χρόνον της εκεί παραμονής της Ελληνικής Κυβερνήσεως.
5. ΝΟΜΟΣ υπ’ αριθ. 714 της 7/9 Οκτ. 1943 Περί συμπληρώσεως του υπ’ αριθ. 1651/1942 Ν.Δ/τος περί λήψεως παιδονομικών μέτρων δια της ιδρύσεως Τμημάτων Περιθάλψεως Απολυομένων ανηλίκων παρά τοις αγροτικοίς σωφρονιστικοίς καταστήμασιν.  (Προστίθεται παραγρ. 5 εις το άρθρ. 7 Ν.Δ. 1651/1942).
10. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 128/519 της 11/21 Μαρτ. 1974 (ΦΕΚ  Β΄ 343) Περί αυξήσεως των υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων καταβαλλομένων συντάξεων. Εγκρίνομεν την απόφασιν του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Εμπορίου Τροφίμων, την ληφθείσαν κατά την υπ’ αριθ. 41/7.11.1973 συνεδρίασιν αυτού, περί αυξήσεως από 1 Ιαν. 1974, των καταβαλλομένων υπό του Ταμείου συντάξεων, ων η έναρξις εμπίπτει μέχρι 31.12.73, κατά ποσοστόν 10%.
35. ΒΑΣΙΛΙΚΟΝ ΔΙΑΤΑΓΜΑ της 30 Ιουν./20 Σεπτ. 1947 Περί λειτουργίας των υπό του άρθρ.29 του Α.Ν.1179/1938 προβλεπομένων παρά Νομαρχίαις γνωμοδοτικών Συμβουλίων. Τα ανωτέρω Συμβούλια κατηργήθησαν δια του άρθρ.4 Ν.Δ.4352/1964 (τόμ.2Α σελ.316,11), μη διατηρηθέντα δια του Β.Δ.483/1965 (ανωτ. σελ.42,25).
24. ΑΠΟΦΑΣΗ ΕΠΙΤΡΟΠΗΣ ΤΡ ΑΠΕΖΙΚΩΝ ΚΑΙ ΠΙΣΤΩΤΙΚΩΝ  ΘΕΜΑΤΩΝ ΤΡ ΑΠΕΖΑΣ ΤΗΣ ΕΛΛΑΔΟΣ της 20 Μαρτ.-3 Απρ.2002 (ΦΕΚ Α΄65) (Συν.121/1-3-2002 θέμα 2) Τροποποίηση της ΠΔ/ΤΕ 2258/2.11.93, όπως ισχύει, σχετικά με τον καθορισμό πλαισίου λειτουργίας και εποπτείας των συνεταιριστικών τραπεζών. Αφού έλαβε υπόψη: α) τις διατάξεις του άρθρου 5 και της παραγρ. 1α του άρθρου 18 του Ν. 2076/92 "Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις", όπως ισχύουν,  β) τις διατάξεις του Κεφ. Β Ι της ΠΔ/ΤΕ 2258/2.11.93 με τις οποίες καθορίζονται οι όροι και οι προϋποθέσεις για την εγγραφή των μελών των συνεταιριστικών τραπεζών, όπως ισχύουν, γ) το από 25.6.2001 (ΑΠ 24971) αίτημα της Ένωσης Συνεταιριστικών Τραπεζών Ελλάδος για εγγραφή ως μελών των συνεταιριστικών τραπεζών ορισμένων κατηγοριών νομικών προσώπων που εδρεύουν εκτός της περιφέρειας στην οποία αυτές δραστηριοποιούνται, δ) τη σχετική εισήγηση της Διεύθυνσης Νομισματικής Πολιτικής και Τραπεζικών Εργασιών της Τράπεζας της Ελλάδος, αποφάσισε τα ακόλουθα: Συμπληρώνονται οι διατάξεις του Κεφ. Β Ι της ΠΔ/ΤΕ 2258/2.11.93, όπως ισχύουν και καθορίζονται τα εξής: 1. Παρέχεται η ευχέρεια στα πιστωτικά ιδρύματα που λειτουργούν με τη μορφή πιστωτικών συνεταιρισμών του Ν. 1667/86 να εγγράφουν ως μέλη τους, κατόπιν ειδικής κατά συνεταιριστική τράπεζα άδειας της Τράπεζας της Ελλάδος, Εταιρίες Χρηματοδοτικής Μίσθωσης και Εταιρίες Πρακτορείας Επιχειρηματικών Απαιτήσεων που εδρεύουν εκτός της περιοχής στην οποία δραστηριοποιούνται οι εν λόγω τράπεζες, χωρίς αντίστοιχη εγκατάσταση της συνεταιριστικής  (Μετά τη σελ.176,06) Σελ. 176,07 Τεύχος 1434 Σελ. 61 .501. Συνεταιρισμοί 14.Γ.α.23-24 τράπεζας στις περιοχές της έδρας των εν λόγω μελών, για τη διευκόλυνση των παρεχομένων από τις εν λόγω τράπεζες συναφών διαμεσολαβητικών υπηρεσιών.  2. Η εγγραφή των πιο πάνω μελών επιτρέπεται υπό τους ακόλουθους όρους και προϋποθέσεις: α. Θα πληρούνται τα ισχύοντα κριτήρια ως προς (ι) την οργανωτική και κεφαλαιακή επάρκεια της συνεταιριστικής τράπεζας και (ιι) την πληρότητα των παρεχομένων στην Τράπεζα της Ελλάδος στοιχείων. β. Απαγορεύεται η χρηματοδότηση των εν λόγω μελών. Κατά τα λοιπά οι διατάξεις της ΠΔ/ΤΕ 2258/2.11.93, όπως ισχύουν, παραμένουν αμετάβλητες.
84. ΝΟΜΟΘΕΤ. ΔΙΑΤΑΓΜΑ υπ’ αριθ. 516 της 22/23 Απρ. 1970 (ΦΕΚ Α΄ 98) Περί αναστολής της αναγκαστικής εκτελέσεως κατά του Ελληνικού Δημοσίου επί τινων δικαστικών αποφάσεων. Άρθρ.1.-1.Δικαστικαί αποφάσεις διατάσσουσαι την υπό του Ελληνικού Δημοσίου παράδοσιν ή απόδοσιν, δι’ οιονδήποτε λόγον πλην καθυστερήσεως του μισθώματος, μισθίου ακινήτου χρησιμοποιουμένου παρ’ αυτού ως εκπαιδευτηρίου, σχολείου ή νηπιαγωγείου, δεν εκτελούνται διαρκούντος του κατά τας κειμένας διατάξεις σχολικού έτους καθ’ ο επεδόθη η σχετική προς εκτέλεσιν τούτων επιταγή. 2.Το Μονομελές Πρωτοδικείον του τόπου ένθα κείται το κατά την προηγουμένην παράγραφον ακίνητον, δικάζον κατά την διαδικασίαν των άρθρ. 727 έως 747 του Κώδικος Πολ. Δικονομίας, δύναται επί τη αιτήσει του Δημοσίου να αναστέλλη την αναγκαστικήν εκτέλεσιν των κατά την ιδίαν παράγραφον δικαστικών αποφάσεων και μετά την λήξιν του σχολικού έτους και μέχρι πέρατος του αμέσως επομένου τούτου διδακτικού κατά τας κειμένας διατάξεις έτους, εφ’ όσον κατά την κρίσιν του καθίσταται αδύνατος ή άκρως δυσχερής η εκ μέρους του Δημοσίου μίσθωσις ετέρου ακινήτου πληρούντος τας ανάγκας της εξωθουμένης υπηρεσίας. 3.Η κατά την προηγουμένην παράγραφον απόφασις του Μονομελούς Πρωτοδικείου, είναι οριστική μη υποκειμένη εις ουδέν τακτικόν ή έκτακτον ένδικον μέσον. Άρθρ.2.-3.(Προσωρινής ισχύος)
26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 102 της 5/11 Φεβρ. 1963 (ΦΕΚ Α΄ 18) Περί καθορισμού του ανωτάτου ορίου του παραχωρητέου κλήρου εις αγροκτήματα της περιφερείας Αττικής. Έχοντες υπ’ όψει τας διατάξεις του άρθρ. 259 του Αγροτικού Κώδικος έτους 1949, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρον μόνον.-1.Εις τα κατά τον Αγροτικόν Νόμον απαλλοτριωθέντα αγροκτήματα περιφερείας Αττικής Άγιος Νικόλαος-Βάρης, Χαϊδάρι, Αγία Μαρίνα, Χασάνι (Κομνηνών), Παληάγιαννη-Αμαρουσίου, ΜπάφιΤατοΐου, Μπογιάτι, Άγιος Στέφανος και Νέα Ζύργιαννη, κείμενα εντός ακτίνος 30 χιλιομέτρων από της πόλεως των Αθηνών, ορίζομεν εφεξής την έκτασιν του παραχωρητέου κτηνοτροφικού κλήρου μέχρι 5 στρεμμάτων κατ’ ανώτατον όριον. Πάσα αντίθετος διάταξις προς το παρόν Δ/μα καταργείται.
5. ΑΝΑΓΚ. ΝΟΜΟΣ υπ’ αριθ. 2537 της 7/7 Σεπτ. 1940 Περί καθορισμού υποχρεώσεών τινων ημεδαπών και αλλοδαπών πλοίων εντός των Ελληνικών χωρικών υδάτων. Άρθρον μόνον.-1.Τιμωρείται δια των εν άρθρ. 58 του ποινικού και πειθαρχικού κώδικος του εμπορικού ναυτικού οριζομένων ποινών ο πλοίαρχος ημαδαπού ή αλλοδαπού πλοίου, ευρισκομένου εντός των ελληνικών χωρικών υδάτων, επί της πρύμνης του οποίου δεν είναι αναγεγραμμένον κατά τρόπον εμφανή το όνομα του πλοίου, ως και το του λιμένος νηολογήσεως. 2.Εις τας αυτάς ποινάς υπόκειται ο πλοίαρχος ούτος, εάν εξαλείφη, αλλοιοί, καλύπτη, ή αποκρύπτει τα ονόματα ταύτα, κατά τρόπον καθιστώντα ταύτα δυσανάγνωστα εξ αποστάσεως. 3.Η Λιμενική Αρχή δικαιούται να παρεμποδίση τον απόπλουν του πλοίου, εφ’ όσον ο πλοίαρχος δεν υποκαθιστά εντός του λιμένος τα άνω ονόματα εις την κεκανονισμένην κατάστασιν αυτών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 135 Αστυνομία Εμπορικής Ναυτιλίας 19.Β.α.4-5 19.Β.α.5 Αστυνομία Εμπορικής Ναυτιλίας
107. ΑΠΟΦΑΣΗ Δ.Σ. ΤΟΥ Ι.Κ.Α. Αριθ. 104140/ΦΕ ΑΑ/6786 της 2/20 Δεκ. 1978 (ΦΕΚ Β΄ 1124) Περί στρογγυλοποιήσεως από 1.1.79 σε ακέραιες δραχμές των καταβλητέων εισφορών του Ιδρύματος και του Ειδικού Λογαριασμού Δωροσήμων (ΕΛΔΕΟ). Λαβόν υπόψη: 1.Τη διάταξη του άρθρ. 25 παρ. 2 εδάφ. γ΄ του Α.Ν. 1846/51, όπως αντικαταστάθηκε με το άρθρ. 1 παρ. 1 του Νόμ. 825/78 «περί αντικαταστάσεως, τροποποιήσεως και συμπληρώσεως διατάξεων της διεπούσης το Σ.Κ.Α. Νομοθεσίας και ρυθμίσεως συναφών θεμάτων». 2.Τις διατάξεις του άρθρ. 3 παρ. 3, 4 του Νόμ. 4321/63 «περί συστάσεως παρά τω Ι.Κ.Α. Ειδικού Λογαριασμού Δώρου Οικοδόμων». 3.Την από 24.11.78 εισήγηση της Γενικής Δ/νσεως Ασφ. Υπηρεσιών. 4.Τις απόψεις των μελών του, αποφασίζει ομόφωνα: 1.Από 1.1.79, ημερομηνία ενάρξεως ισχύος των διατάξεων του άρθρ. 25 παρ. 2 του Α.Ν. 1846/51, όπως αντικαταστάθηκε με αυτές του άρθρ. 1 του Νόμ. 825/78 η κατά ασφ/νο καταβλητέα για κάθε μισθολογική περίοδο συνολική εισφορά υπέρ ΙΚΑ (εργοδότου και ασφ/νου) στρογγυλοποιείται δια παραλείψεως μεν του προκύπτοντος ποσού εισφορών μέχρι και 5 δραχμών, δια προσαυξήσεως δε του προκύπτοντος ποσού εισφορών σε ακέραιες δεκάδες για ποσά ανώτερα των 5 δραχμών. Κατά την στρογγυλοποίηση της συνολικής εισφοράς, η εισφορά του ασφ/νου θα εξακολουθήσει να στρογγυλοποιείται σε ακέραιες μονάδες κατά τα ισχύοντα. 2.Ο ως άνω τρόπος στρογγυλοποιήσεως της συνολικής υπέρ Ι.Κ.Α. εισφοράς, ισχύει και για την εκ 17% καταβλητέα εργοδοτική υπέρ του ΕΛΔΕΟ εισφορά βάσει μισθολογικών καταστάσεων και εκθέσεων ελέγχου οικοδομικών εργασιών.
30. ΒΑΣΙΛΙΚΟΝ ΔΙΑΤΑΓΜΑ της 17/30 Οκτ. 1953 Περί διατηρήσεως εν ισχύϊ διατάξεων αφορωσών την πρόσληψιν υπαλλήλων επί συμβάσει παρά τω Υπουργείω Βιομηχανίας. Έχοντες υπ’ όψει τας διατάξεις 1)του άρθρου 8 του Ν.Δ. 2500/1953 «περί περιορισμού της εις προσωπικόν συνθέσεως των πολιτικών του Κράτους Υπηρεσιών», 2)την υπ’ αριθ. 639/24.9.1953 γνωμοδότησιν του Ανωτάτου Συμβουλίου Δημοσίων Υπηρεσιών, 3)την υπ’ αριθ. 590/28.9.1953 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και Βιομηχανίας Υπουργών, απεφασίσαμεν και διατάσσομεν: Άρθρον μόνον.-1.Διατηρούνται εν ισχύϊ δια το Υπουργείον Βιομηχανίας αι διατάξεις του άρθρ. 7 του Νόμ. ΑΧΝ΄του 1888 «περί προσωπικού της καλλιεργείας Αλυκών του Κράτους» ως και του άρθρ.1 του από 9 Φεβρ. 1916 Β.Δ/τος «περί της καλλιεργείας των Αλυκών του Κράτους» αι προβλέπουσαι την δια μισθώσεως εργασίας Ιδιωτικού Δικαίου πρόσληψιν αρχιτεχνιτών, πρακτικών μηχανικών και βοηθών αρχιτεχνιτών δια τας απ’ ευθείας υπό του Δημοσίου καλλιεργουμένας Αλυκάς. 2.Ο αριθμός του δυναμένου εκάστοτε να προσληφθή δια τας απ’ ευθείας υπό του Δημοσίου καλλιεργουμένας αλυκάς τεχνικού προσωπικού βάσει των δια της προηγουμένης παραγράφου διατηρουμένων διατάξεων ορίζεται εις 20 αρχιτεχνίτας, 16 πρακτικούς μηχανικούς, 5 βοηθούς αρχιτεχνιτών και 1 βοηθόν πρακτικού μηχανικού. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
47. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 400 της 22 Νοεμ. /6 Δεκ. 1996 (ΦΕΚ Α΄ 268) (Διόρθ. σφαλμ. στο ΦΕΚ Α΄ 5/28-11997) Κανονισμός για την πρόληψη της ρύπανσης της θάλασσας από τα λύματα των πλοίων. Σελ. 164,730 Τεύχος 1277-Σελ. 12
2. ΑΝΑΓΚ.ΝΟΜΟΣ υπ’ αριθ. 613 της 4/9 Απρ. 1937 (ΦΕΚ Α΄ 136) Περί ιδρύσεως και λειτουργίας Σχολής Επισκεπτριών αδελφών και Νοσοκόμων. Τροποποιηθείς υπό του: α)Α.Ν. 1007 της 23/29 Δεκ. 1937 (ΦΕΚ Α΄ 525) περί τροποποιήσεως του Α.Ν. 613/1937 κλπ. β)Α.Ν. 2469 της 27 Ιουλ./3 Αυγ. 1940 (ΦΕΚ Α΄ 237) περί τροπ. και συμπλ. των Α.Ν. 613/1937 και 1007/1937, περιελήφθη μετ’ αυτών εις την κωδικοποίησιν του γ)Β.Δ. 10/16 Οκτ. 1940 (ΦΕΚ Α΄ 330) περί κωδικοποιήσεως των νόμων περί οργανώσεως και λειτουργίας της Σχολής Επισκεπρτιών Αδελφών και Νοσοκόμων εις μνήμην της αειμνήστου Βασιλίσσης Σοφίας. Ο Οργανισμός της Σχολής ταύτης εκυρώθη δια του δ)Β.Δ. 29 Σεπτ./6 Οκτ. 1937 (ΦΕΚ Α΄ 391) περί οργανισμού της Σχολής Αδελφών Επισκεπτριών κλπ. και ετροποποιήθη υπό των ε)Β.Δ. 2/15 Σεπτ. 1938 (ΦΕΚ Α΄ 332). ς)Κ.Δ. 11/20 Απρ. 1944 (ΦΕΚ Α΄ 88) περί τροποποιήσεως του Οργανισμού κλπ. ζ)Β.Δ. 17/31 Οκτ. 1953 (ΦΕΚ Α΄ 301) περί τροποποιήσεως του Οργανισμού κλπ. Βλέπε  ήδη Π.Δ. 82/2-7 Φεβρ. 1989 (ΦΕΚ Α΄ 37), κατωτ. αριθ. 41
14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 809 της 22 Οκτ./2 Νοεμ. 1965 (ΦΕΚ Α΄ 197) Περί καταργήσεως ενίων Ειδικών Υδραυλικών Ταμείων. Έχοντες υπ’ όψιν: 1)Τας διατάξεις του άρθρ. 6 του Νόμ. 1646/1951 «περί κυρώσεως και συμπληρώσεως του υπ’ αριθ. 1600/1950 Α.Ν. «περί ρυθμίσεως των εκτός δημοσίας ληψοδοσίας Ειδικών Λογαριασμών και περί παροχής εξουσιοδοτήσεως δια την κατάργησιν ή συγχώνευσιν Νομικών Προσώπων Δημοσίου Δικαίου, Ειδικών Ταμείων κλπ.» και 2)Την υπ’ αριθ. 443/1965 γνωμοδότησιν του Συμβουλίου της Επικρατείας, προτάσει των Ημετέρων επί των Δημοσίων Έργων και Οικονομικών Υπουργών, απεφασίσαμεν και διατάσσομεν: Άρθρον μόνον.-Καταργούνται μετά δίμηνον από της δημοσιεύσεως του παρόντος, τα κάτωθι Νομικά Πρόσωπα Δημοσίου Δικαίου, της περιουσίας αυτών περιερχομένης εις το Δημόσιον: 1)Το εν Λεωνιδίω εδρεύον και δυνάμει του Νόμ. 1361/1918 (ΦΕΚ 91 Α΄ 1918) συσταθέν Ειδικόν Ταμείον του χειμάρρου Δαφνώνος Λεωνιδίου. 2)Το εν Λεβαδεία εδρεύον και δυνάμει του από 812.9.1923 Β.Δ/τος (ΦΕΚ 257 Α΄ 1923) συσταθέν Ειδικόν Υδραυλικόν Ταμείον Ερκίνης και Μακρυσαίου. 3)Το εν Κολινδρώ Πιερίας εδρεύον και δυνάμει του Νόμ. 3320/1925 (ΦΕΚ 108 Α΄ 1925) συσταθέν Ειδικόν Ταμείον κοινωφελών έργων πόλεως Κολινδρού. 4)Το εν Λιτοχώρω Πιερίας εδρεύον και δυνάμει του Νόμ. 3320/1925 (ΦΕΚ 108 Α΄ 1925) συσταθέν Ειδικόν Ταμείον κοινωφελών έργων πόλεως Λιτοχώρου. 5)Το εν Αγριά Βόλου εδρεύον και δυνάμει του από 15-5.9.1925 Β.Δ/τος (ΦΕΚ 236 Α΄/1925) συσταθέν Ειδικόν Υδραυλικόν Ταμείον κτηματικής περιφερείας Αγριάς. 6)Το εν Αιγίω εδρεύον και δυνάμει του από 2327.1.26 Β.Δ/τος (ΦΕΚ 33 Α΄/1925) συσταθέν Υδραυλικόν Ταμείον Πεδινής Κοίτης Χειμάρρου Βουραϊκού. 7)Το εν Κομοτηνή εδρεύον και δυνάμει του από 21-4/14-5/1926 Ν.Δ/τος (ΦΕΚ 154 Α΄/1926) συσταθέν Ειδικόν Ταμείον Υδραυλικών Έργων Ιάσμου. 8)Το εν Κομοτηνή εδρεύον και δυνάμει του από 21-4/14-5/1926 Ν.Δ/τος (ΦΕΚ 154 Α΄/1926) συσταθέν Ειδικόν Ταμείον Υδραυλικών και Εξυγιαντικών Έργων Κομοτηνής. 9)Το εν Χανίοις εδρεύον και δυνάμει του από 317.9.1929 Δ/τος (ΦΕΚ 348 Α΄/1929) συσταθέν Ειδικόν Ταμείον εκτελέσεως υδραυλικών έργων εν τη θέσει «Λίμνη Χανίων». 10)Το εν Βασιλική εδρεύον και δυνάμει του από 14-19.1.1931 Δ/τος (ΦΕΚ 12 Α΄/1931) συσταθέν Ειδικόν Υδραυλικόν Ταμείον Χειμάρρου Βασιλικής Λευκάδος. 11)Το εν τη έδρα του Ειρηνοδικείου Στυμφαλίας εδρεύον και δυνάμει του Νόμ. 5656/1932 (ΦΕΚ 334 Α΄/1932) συσταθέν υδραυλικόν Ταμείον Στυμφαλίας. 12)Το εν Σικυώνι εδρεύον και δυνάμει του από 19-23.3.1934 Δ/τος (ΦΕΚ 115 Α΄/1934) συσταθέν Ταμείον Υδραυλικών Έργων αρδεύσεως περιφερειών Σικυωνίας. 13)Το εν Κορίνθω εδρεύον και δυνάμει του υπ’ αριθ. 1865/10-15.10.1942 Ν.Δ/τος (ΦΕΚ 262 Α΄/1942) συσταθέν Υδραυλικόν Ταμείον Ανατολικής Κορινθίας. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος.
2. ΝΟΜΟΣ 5404 της 18/21 Απρ. 1932 Περί συμπληρώσεως του Νόμ. 4341 περί συστάσεως γραφείου παρακολουθήσεως κατασκευής εσωτερικών ηλεκτρικών εγκαταστάσεων εν τη περιφερεία Αθηνών. Με την παρ. 3 του άρθρ. 22 Νόμ. 1682/14-16 Φεβρ. 1987 (ΦΕΚ Α' 14), τόμ. 13Β σελ. 829, καταργούνται από την έκδοση των αποφάσεων που προβλέπονται από την παρ. Ι του άνω άρθρ. 22 οι διατάξεις του Νόμ. 5404/32 κατά το μέρος που θα αντίκεινται προς τις διατάξεις των αποφάσεων αυτών. Άρθρ.1.-Το Γραφείον παρακολουθήσεως κατασκευής εσωτερικών ηλεκτρικών εγκαταστάσεων εν τη περιφερεία Αθηνών, καλούμενον να πιστοποιήση την καλήν και σύμφωνον προς τους εν ισχύϊ κανονισμούς κατασκευήν, οφείλει να υποδεικνύη εγγράφως τας εκάστοτε παρατηρουμένας ελλείψεις ή παραβάσεις των εν ισχύϊ κανονισμών μετά των αντιστοίχως επιβαλλομένων διορθώσεων ή συμπληρώσεων. Τα ούτω συντασσόμενα δελτία ελέγχου θα παραδίδωνται εν πάση περιπτώσει εις τον ενδιαφερόμενον, ίνα ούτος επιδιώξη την παρά του εκτελέσαντος την κατασκευήν ή μεταρρύθμισιν συμπλήρωσιν των ελλείψεων. Άρθρ.2.-Δια τας υπό της Ηλεκτρικής Εταιρείας Αθηνών-Πειραιώς ή μερίμνη ταύτης εκτελουμένας κατασκευάς ή μεταρρυθμίσεις εσωτερικών ηλεκτρικών εγκαταστάσεων τα υπό του γραφείου εκδιδόμενα δελτία ελέγχου υποβάλλονται εν αντιγράφω το ταχύτερον εις το Υπουργείον Συγκοινωνίας, τμήμα ηλεκτρολογικόν, τούτο δε οφείλει να κοινοποιήση ταύτα, εφ' όσον περιλαμβάνουσιν ελλείψεις ή παραβάσεις των εν ισχύϊ κανονισμών ασφαλείας, προς την ηλεκτρικήν εταιρείαν Αθηνών-Πειραιώς. Άρθρ.3.-Η Ηλεκτρική Εταιρεία Αθηνών-Πειραιώς οφείλει όπως προβή εις την διόρθωσιν των ελλείψεων εντός της υπό του εγγράφου του Υπουργείου τασσομένης αυτή τακτής προθεσμίας. Σελ. 128(α) Τεύχος Θ73-Σελ. 10 Την αυτήν υποχρέωσιν υπέχει η Ηλεκτρική Εταιρεία Αθηνών-Πειραιώς προς αντικατάστασιν παντός χρησιμοποιηθέντος υλικού μη εγκεκριμένου παρά του Υπουργείου Συγκοινωνίας. Άρθρ.4.-Εν περιπτώσει καθ' ην ήθελε παρέλθει άπρακτος η ταχθείσα προθεσμία, επί τη εγκλήσει του Υπουργού της Συγκοινωνίας εισάγονται ενώπιον του αρμοδίου πλημμελειοδικείου δι' απ' ευθείας κλήσεως και άνευ προανακρίσεως εντός 15πενθημέρου από της υποβολής της εγκλήσεως και τιμωρούνται ο επί κεφαλής του συνεργείου, ο εργολάβος, ο αρχιμηχανικός, ο διευθύνων το σχετικόν τμήμα της εταιρείας, ο διευθύνων σύμβουλος και πας άλλος υπεύθυνος με χρηματικήν ποινήν (1.000-2.500 δραχμών) ή με φυλάκισιν μέχρι τριών μηνών, και εν υποτροπή με χρηματικήν ποινήν (5.000-50.000 δραχμών) και φυλάκισιν τουλάχιστον ενός μηνός. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.5.-Εις τας περιπτώσεις του προηγουμένου άρθρου απαγορεύεται η προσφυγή κατά της κλήσεως προς εμφάνισιν, η αναστολή και μετατροπή της ποινής. Άρθρ.6.-Αι ποιναί και τα πρόστιμα του άρθρ. 4 δια την μη συμμόρφωσιν προς τας υποδείξεις του γραφείου επιβάλλονται και εις τους εκτελούντας κατασκευήν ή μεταρρρύθμισιν εσωτερικών ηλεκτρικών εγκαταστάσεων ιδιώτας, τηρουμένης της αυτής διαδικασίας, κατόπιν προσφυγής παντός ενδιαφερομένου προς το Υπουργείον της Συγκοινωνίας. Άρθρ.7.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 13.Δ.δ.2 Έλεγχος Ηλεκτρικών Εγκαταστάσεων
13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 47668 της 27 Φεβρ./17 Μαρτ.  1962 (ΦΕΚ Β΄ 88) Περί απαλλαγής του ΟΤΕ εκ της υποχρεώσεως προσκομίσεως αποδεικτικού ενημερότητος. Καταργήθηκε από το άρθρ. 11 της 2048300/ 6844-11/0016/1990 (ΦΕΚ Β΄ 508) (Διόρθ. σφαλμ. στο ΦΕΚ Β΄ 589/10-9-1990) απ. Υπ. Οικονομικών.
183. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ ΚΑΙ ΣΥΓΚΟΙΝΩΝΙΩΝ Αριθ. 12651 της 29 Αυγ./20 Σεπτ. 1984 (ΦΕΚ Β΄ 679) (Διόρθ. Σφαλμ. στο ΦΕΚ Β΄ 805/13  Νοεμ. 1984) Συμμόρφωση προς τις διατάξεις της οδηγίας 70/220/ΕΟΚ του Συμβουλίου των Ευρωπαϊκών Κοινοτήτων της 20ης Μαρτίου 1970 «για την προσέγγιση των νομοθεσιών των Κρατών μελών που αφορούν τα μέτρα που πρέπει να ληφθούν κατά της μόλυνσης του αέρα από τα αέρια που προέρχονται από κινητήρες με τους οποίους είναι εφοδιασμένα τα οχήματα με κινητήρα», όπως τροποποιήθηκε από τις Οδηγίες 74/290/ΕΟΚ, 77/102/ΕΟΚ, 78/655/ΕΟΚ και 83/35/ΕΟΚ. Καταργήθηκε από την με αριθ.οικ.81400/860/125 Ιουλ. 1991 (ΦΕΚ Β 575)(Διόρθ. Σφαλμ. στο ΦΕΚ Β΄901/5 Νοεμ.1991), απόφ. Υπ. Εθν.Οικονομίας,ΠΕΧΩΔΕ και Μεταφ. και Επικοινωνιών, κατωτ.αριθ.218, πλην όμως η απόφαση αυτή καταργήθηκε από την με αριθ.28433/2448/2 Ιουλ.-28 :Αυγ.1992 (ΦΕΚ Β΄542), όμοια απόφαση, κατωτ.αριθ.227. Η ως άνω απόφαση 12651/1984, τροποποιήθηκε στη συνέχεια από τις με αριθ.5535/459/29 Ιαν.-13 Απρ.1999 (ΦΕΚ Β΄370), κατωτ.αριθ.288, αριθ.4179/346/21 Ιαν.-17 Φεβρ.2000 (ΦΕΚ Β΄182), αριθ.3261/128/30 Ιουλ.-25 Αυγ.2000 (ΦΕΚ Β΄1049), κατωτ.αριθ.300, αριθ.10689/523/26 Μαρτ.-4 Απρ.2002 (ΦΕΚ Β΄408), κατωτ.αριθ.317, αριθ.8407/395/10-24 Οκτ.2002 (ΦΕΚ Β΄1368), αριθ.30408/1491/14-29 Ιουλ.2003 (ΦΕΚ Β΄1054), αριθ.74379/3650/03/18 Οκτ.-16 Νοεμ.2004 (ΦΕΚ Β΄1694) και άρθρ.4 της με αριθ. 35949/2604/07/29 Ιαν.-27 Φεβρ.2008 (ΦΕΚ Β΄313), κατωτ.αριθ.355, απόφ. Υπ.Οικονομίας και Οικονομικών-ΠΕ.ΧΩ.ΔΕ.-Μεταφορών και Επικοινωνιών. (Αντί για τη σελ. 208,915(ε) Σελ. 208,915(στ) Τεύχος -Σελ.  Γενικά περί κυκλοφορίας αυτοκινήτων 21.Ε.α.181-183
4. ΝΟΜΟΣ 3770 της 12/14 Ιαν. 1929 Περί ιδρύσεως και λειτουργίας αρτοποιείων. Κατηργήθη δια του άρθρ.11 Α.Ν. 80/1967 (κατωτ. αριθ.29).
68. ΝΟΜΟΣ υπ' αριθ. 3453 της 15/20 Δεκ. 1955 Περί μονιμοποιήσεως εφέδρων αξιωματικών Βασιλικής Χωροφυλακής και άλλων τινών διατάξεων. Άρθρ.1.-Μόνιμοι Αξιωματικοί Χωροφυλακής παραιτηθέντες μέχρι της δημοσιεύσεως του παρόντος ίνα εκλεγώσι βουλευταί και εκλεγέντες ως τοιούτοι, δύνανται τη αιτήσει των να επανέλθωσιν εις το Σώμα της Βασιλικής Χωροφυλακής ως μόνιμοι με οίον βαθμόν απεστρατεύθησαν και εφόσον κατά την δημοσίευσιν του παρόντος υπηρετούσιν εις τούτο ως έφεδροι αξιωματικοί. Ούτοι ανακτώσι την σειράν αρχαιότητος ην είχον προ της παραιτήσεώς των άνευ άλλης διατυπώσεως. Άρθρ.2.-Αδικήματα παρανόμου νυμφεύσεως κατά το άρθρ. 106 του Στρατιωτικού Ποινικού Κώδικος τελεσθέντα παρ' ανδρών Βασιλικής Χωροφυλακής μέχρι και της 31 Αυγ. 1955 ως και αι ένεκα των μέχρι του χρόνου τούτου τελεσθέντων ιδίων αδικημάτων εκδοθείσαι καταδικαστικαί αποφάσεις οιουδήποτε δικαστηρίου παραγράφονται. Πάσαι αι σχετικαί εκκρεμείς δικογραφίαι τίθενται εις το Αρχείον δι' αποφάσεως του Αρχηγού Χωροφυλακής ή του Βασιλικού Επιτρόπου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 226,26(γ) 330-052 65
14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Ρ.643 της 8/27 Αυγ.1962 (ΦΕΚ Β΄  301) Περί καθιερώσεως προσωρινής ατελείας επί αφρύκτου καφέ, προοριζομένου προς φρύξιν, άλεσιν και είτα εξαγωγήν ή διάθεσιν προς εφοδιασμόν πλοίων.
6. ΝΟΜΟΣ υπ’ αριθ. 483 της 25/29 Νοεμ. 1976 (ΦΕΚ Α΄ 317) Περί τροποποιήσεως του άρθρ. 1 του Ν.Δ. 91/ 1973 «περί Σχολής Εθνικής Αμύνης και ρυθμίσεως συναφών θεμάτων». Άρθρ.1.-1.(Αντικαθίσταται η παρ. 2 άρθρ. 1 Ν.Δ. 91/1973, ανωτ. αριθ. 3). 2.(Αντικαθίσταται η παρ. 5 άρθρ. 1 Ν.Δ. 91/1973 ανωτ. αριθ. 3). Άρθρ.2.-Αξιωματικοί των Ενόπλων Δυνάμεων επιλεγέντες δυνάμει του Νόμ. 109/1975 «περί ρυθμίσεως θεμάτων τινών αναγομένων εις την Σχολήν Εθνικής Αμύνης» (ανωτ. αριθ. 4) και μη φοιτήσαντες λόγω υπηρεσιακού κωλύματος εις την Σχολήν δύναται να φοιτήσουν εις την πρώτην Εκπαιδευτικήν Σειράν της Σχολής ήτις θέλει ορισθή δια το μετά τον Ιούλ. 1977 χρονικόν διάστημα ανεξαρτήτως βαθμού τον οποίον φέρουν κατά τον χρόνον της φοιτήσεως και ορίου ηλικίας εις αντικατάστασιν δε τούτων δύναται να επιλεγούν ισάριθμοι κατά την διαδικασίαν του αυτού Νόμου. Άρθρ.3.-(Οι τρεις τελευταίοι στίχοι της παρ. 3 άρθρ. 1 Νόμ. 322/1976 αποτελούν ίδιαν παρ. 4, τόμ. 36 σελ. 230,381). Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.
10. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 130/3261 της 19 Σεπτ./18 Οκτ.  1975 (ΦΕΚ Β΄ 1188) Περί αυξήσεως των παρά του Ταμείου Επικουρικής Ασφαλίσεως Προσωπικού ΟΕΑΣ και ΥΓΚΤΙΛ παρεχομένων συντάξεων.
3. ΣΥ Λ.ΣΥΜΒΑΣΙΣ ΕΡΓ ΑΣΙΑΣ της 21 Σεπτ. 1960 Πληρωμάτων ποταμοπλοίων φερόντων φορτίον υγρών καυσίμων υλών 4. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΊΑΣ Αριθ. 51671/2933 της 11/12 Ιουν. 1963 (ΦΕΚ Β' 260) Περί δημοσιεύσεως εις την Εφημερίδα της Κυβερνήσεως της από 1.6.63 Σ.Σ.Ε. Πληρωμάτων Ποταμοπλοίων Φερόντων Φορτίον Υγρών Καυσίμων Υλών. Ίσχυσεν από 1 Ιαν. 1963 έως 30 Ιουν. 1964.
10. ΝΟΜΟΣ υπ’ αριθ. 57 της 30/30 Απρ. 1943 Περί συμπληρώσεως διατάξεών τινων αφορωσών το προσωπικόν των Δημοσίων Έργων του Υπουργείου Συγκοινωνίας. Ηκυρώθη δια της υπ’ αριθ. 306/1946 πράξεως Υπουργικού Συμβουλίου.
9. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 596 της 7/18 Αυγ. 1976 (ΦΕΚ Α' 217) Περί οργανώσεως και λειτουργίας του Εθνικού Κέντρου Κοινωνικών Ερευνών. Βλέπε ήδη διατάξεις του Π.Δ. 342/1986 (ΦΕΚ Α' 150), (κατωτ. αριθ. 11). (Αντί για τη σελ. 809(γ) ) Σελ. 809(δ) Τεύχος 1375 Σελ. 75 717 Εθνικό Κέντρο Κοινωνικών Ερευνών 31.Ι.λ.6-9
6. ΝΟΜΟΣ υπ’ αριθμ. 1693 της 13/15 Μαρτ. 1951 (ΦΕΚ Α΄ 73) Περί τροποποιήσεως οργανικών αριθμών υπαξιωματικών Β.Ν. ειδικοτήτων και τεχνών.
11. ΝΟΜΟΣ υπ’ αριθ. 571 της 31 Μαρτ./5 Απρ. 1977 (ΦΕΚ Α΄ 97) Περί αντικαταστάσεως του άρθρ. 59 του Α.Ν. 1324/49 «περί προστασίας και αποκαταστάσεως Αναπήρων Πολέμου Οπλιτών και των Θυμάτων Πολέμου». Άρθρ.1.-(Αντικαθίσταται το άρθρ. 59 του Α.Ν. 1324/49, ανωτ. αριθ. 23). Άρθρ.2.-Η ισχύς του παρόντος άρχεται από 1ης Ιαν. 1977, πάσα δε ετέρα διάταξις γενική ή ειδική αντικειμένη εις τον παρόντα νόμον καταργείται. Κατόπιν της ανωτέρω διατάξεως δέον να θεωρηθώσι καταργηθέντα άπαντα τα ανωτέρω νομοθετήματα. 36.Ι.δ.9-11 Θεραπαινίδες αναπήρων πολέμου
129. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 80628/596/89 της 4/11 Σεπτ. 1989 (ΦΕΚ Β΄ 679) Ρύθμιση δευτεροβάθμιας ιατρικής εξέτασης υποψηφίων οδηγών αυτοκινήτων και μοτοσικλετών.
3. ΑΝΑΓΚ. ΝΟΜΟΣ 1288 της 20/28 Ιουν. 1938 Περί απαλλαγής εκ των τελών χαρτοσήμου των αποδοχών εργατών και ιδιωτικών υπαλλήλων και των οργανώσεων τούτων. Η ατέλεια αύτη δέον να θεωρηθή καταργηθείσα δια του Ν.Δ. 1079/1971 (κατωτ. αριθ. 16).
3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΝΑ ΥΤΙΚΩΝ Αριθ. 44080 της 24/28 Φεβρ. 1948  (ΦΕΚ Β΄ 33) Περί συνθέσεως και μισθοτροφοδοσίας του πληρώματος της παραχωρηθείσης υπό των Συμμάχων πλωτής δεξαμενής. Έχοντες υπ’ όψει την υπ’ αριθ. 42 της 17/1/48 πράξιν του Υπουργικού Συμβουλίου δι’ ην ανετέθη εις το Β. Ναυτικόν η αξιοποίησις της πλωτής δεξαμενής της παραχωρηθείσης υπό των Συμμάχων εις την Ελληνικήν Κυβέρνησιν, τας διατάξεις του Νόμ. 6321/34 και του άρθρ. 2 του Νόμ. 19/44 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις φορολογικών συντελεστών» αποφασίζομεν τα κάτωθι: Βλ.και κατωτ. αποφ. 71553/1955. Α΄. Σύνθεσις του πληρώματος. Η σύνθεσις του πληρώματος της ως άνω Δεξαμενής προσλαμβανομένου κατά τα υπό του Υπουργού των Ναυτικών ορισθησόμενα, ορίζεται ως κάτωθι: α)Δεξαμενισταί. 1 Αρχιδεξαμενιστής εξομοιούμενος προς Ύπαρχον Ε.Ν. και μέχρι 4 δεξαμενισταί εξομοιούμενοι προς ξυλουργούς Ε.Ν. β)Αρμενισταί. 1 Αρχιναύκληρος εξομοιούμενος προς αξιωματικόν Πλοίαρχον β΄ τάξεως Ε.Ν., 1 ναύκληρος και μέχρις 6 ναύται αρμενισταί εξ ων ο είς να δύναται να εκτελή και χρέη υποναυκλήρου. γ)Ηλεκτρολόγοι, 1 Αρχιχειριστής ηλεκτρολόγος εξομοιούμενος προς μηχανικόν γ΄ τάξεως Ε.Ν. και μέχρι 3 χειρισταί ηλεκτρολόγοι εξομοιούμενοι προς χειριστάς Ε.Ν. δ)Μηχανοδηγοί. 1 Αρχιμηχανοδηγός εξομοιούμενος προς μηχανικόν γ΄ τάξεως Ε.Ν. και μέχρι 3 μηχανοδηγοί εξομοιουμένων προς μηχανοδηγούς α΄ τάξεως Ε.Ν. ε)Λογισταί. 1 λογιστής εξομοιούμενος προς βοηθόν φροντιστού Ε.Ν. Δια Διαταγών του Υπουργείου των Ναυτικών δύναται να τροποποιήται η δια της παρούσης προβλεπομένη σύνθεσις του πληρώματος της πλωτής δεξαμενής αναλόγως των εκάστοτε αναγκών και εντός πάντοτε του αριθμού του προβλεπομένου δια της παρούσης. Β΄. Μισθοτροφοδοσία Εις το δια της παρούσης προβλεπόμενον προσωπικόν της πλωτής Δεξαμενής καταβάλλονται αι αποδοχαί και η τροφοδοσία η οριζομένη υπό των εκάστοτε συλλογικών συμβάσεων των ισχυουσών δια τα πληρώματα των υπό την Διοίκησιν και Διαχείρισιν της ΕΕΑΣ τελούντα ακτοπολοϊκά πλοία. Η ισχύς της παρούσης άρχεται από 1/2/1948.
1. ΝΟΜΟΣ υπ’ αριθ. 546 της 30/30 Αυγ. 1943 (ΦΕΚ Α΄ 284) Περί των εσόδων της περιουσίας του Εθνικού Μ. Πολυτεχνείου. Εκυρώθη και διετηρήθη εν ισχύϊ δια της υπ’ αριθ. 295/1946 (ΦΕΚ Α΄ 185) πράξ. Υπ. Συμβ. Άρθρον μόνον.-1.Οι πόροι της περιουσίας του Ε.Μ. Πολυτεχνείου ενισχύονται: α)Δι’ επιπροσθέτων κρατήσεων και καταβολών ως αύται καθορίζονται δια του άρθρ. 7 παρ. 1 υπό στοιχ. β, γ, ε, στ, ζ, η, ια, ιβ, ιγ, ιε και ιστ΄ του Α.Ν. 2326/1940, οριζομένων όμως εις το ήμισυ των υπό των διατάξεων τούτων προβλεπομένων. Οι πρόσθετοι ούτοι πόροι συνεισπράττονται ομού μετά των αρχικών υπό του Ταμείου Συντάξεων Μηχανικών και Εργοληπτών συνωδά ταις διατάξεσι του Α.Ν. 2326/1940 και αποδίδονται εις το Ε.Μ.Π. εις το τέλος εκάστης τριμηνίας εκάστου οικονομικού έτους, μετά παρακράτησιν ενός επί τοις εκατόν δι’ έξοδα βεβαιώσεως και εισπράξεως. Δια τους προσθέτους τούτους πόρους ισχύουσιν αι αυταί περί τρόπου καταβολής εισπράξεως και εξασφαλίσεως διατάξεις του Α.Ν. 2326/1940 και των κατ’ εκτέλεσιν τούτου εκδοθέντων Δ/των. Ομοίως ισχύουσιν άπασαι αι διατάξεις αι τροποποιήσασαι μεταγενεστέρως τας διατάξεις του άρθρ. 7 παρ. 1 του Α.Ν. 2326/1940 από της δημοσιεύσεώς του και εφεξής. Ο Α.Ν. 2326/1940 παρατίθεται εν τόμω 23 σελ. 181, ο δε σχετικός με το ως άνω έσοδον του Ε.Μ.Π. Νόμ. 440/1945 αυτόθι εν σελ. 205. Ο πόρος της άνω περίπτ. α καταργήθηκε από την παρ. 29 άρθρ. 29 Νόμ. 1473/1984 (ΦΕΚ Α΄ 127, (τόμ. 27 σελ. 196,361). β)Δι’ εφ’ άπαξ ενισχύσεως εκ του προϋπολογισμού του Κράτους εκ δραχ. 500.000.000 χορηγηθησομένης εντός μηνός από της ισχύος του παρόντος. γ)Δια μηνιαίας εισφοράς εκ του προϋπολογισμού του Κράτους ποσού ίσου προς το αναγκαιούν δια την καταβολήν των αποδοχών του εκ της περιουσίας Ε.Μ.Π. μισθοδοτουμένου σήμερον προσωπικού. Το ως άνω προσωπικόν εξομοιωθήσεται κατά βαθμόν και μισθόν προς τους δημοσίους υπαλλήλους και υπηρέτας μετά προηγουμένην ένταξιν αυτών υπό της Συγκλήτου. Η περί εντάξεως των υπαλλήλων απόφασις της Συγκλήτου δημοσιευθήσεται εν τη Εφημερίδι της Κυβερνήσεως. 2.Δια Δ/των εκδιδομένων προτάσει του επί των Θρησκευμάτων και Εθνικής Παιδείας Υπουργού, μετά γνώμην της Διαχειριστικής Επιτροπής της περιουσίας του Ε.Μ.Π. κανονισθήσεται πάσα επί πλέον λεπτομέρεια δια την εφαρμογήν του παρόντος Νόμου. 3.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.
143. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 860 της 10/24 Αυγ. 1981 (ΦΕΚ Α΄ 221) Περί καθορισμού των περιφεριών δικαιοδοσίας των Προξενείων Ατλάντας και Νέας Ορλεάνης.
8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1034 της 1/15 Σεπτ. 1981 (ΦΕΚ Α΄ 254) Περί συστάσεως Α΄ και Β΄ Λιμενικών Τμημάτων εν τω Κεντρικώ Λιμεναρχείω Ελευσίνος και καθορισμού της κατά τόπον και καθ’ ύλην αρμοδιότητος αυτών. Έχοντες υπ’ όψει: 1.Την διάταξιν του άρθρ. 13 παρ. 1 του Νόμ. 672/77 «περί τροποποιήσεως και συμπληρώσεως του Ν.Δ. 530/70 «περί Λιμενοφυλάκων» και ετέρων τινών διατάξεων. (Αντί για τη σελ. 82,03) Σελ. 82,03(α) Τεύχος 1368 Σελ. 95 Περιφέρειες Λιμενικών Αρχών 20.Β.β.6-8 2.Τας διατάξεις του Ν.Δ. 2504/1953 «περί συστάσεως Λιμενικών Τμημάτων εν ταις περιφερείαις της δικαιοδοσίας των Κεντρικών Λιμεναρχείων», ως ισχύουν σήμερον (ΦΕΚ 208 Α΄/53). 3.Την υπ’ αριθ. 012253/1.7.81 πρότασιν του Αρχηγού Λιμενικού Σώματος «περί συστάσεως Α΄ και Β΄ Λιμενικών Τμημάτων εις την περιφέρειαν του Κεντρικού Λιμεναρχείου Ελευσίνος». 4.Την υπ’ αριθ. 1055/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-Συνιστώνται εν τη περιφερεία δικαιοδοσίας του Κεντρικού Λιμεναρχείου Ελευσίνος Α΄ και Β΄ Λιμενικά Τμήματα με έδρας αντιστοίχως τας περιοχάς Ασπροπύργου και των Ναυπηγείων Σκαραμαγκά και περιφερείας δικαιοδοσίας του μεν Α΄ Λιμενικού Τμήματος από Λίμνης Κουμουνδούρου, ήτοι από τα προς ανατολάς όρια με το Κ.Λ Πειραιώς, μέχρι του μεσημβρινού 23 ο  32΄55΄΄Α., του δε Β΄ Λιμενικού Τμήματος η περιοχή μεταξύ του μεσημβρινού 23 ο  32΄5΄΄Α., και των ορίων του Λιμενικού Σταθμού Μεγάρων. Με το άρθρο μόνο του Π.Δ. 126/6-22-Φεβρ. 1982 (ΦΕΚ Α΄ 19) ορίστηκε έδρα του Α΄ Λιμενικού Τμήματος η περιοχή Ασπροπύργου και του Β΄ Λιμενικού Τμήματος ή περιοχή των Ναυπηγείων Ελευσίνας. Άρθρ.2.-Η καθ’ ύλην αρμοδιότης του Διοικητού εκάστου των δια του παρόντος συνιστωμένων Λιμενικών Τμημάτων περιλαμβάνει: α.Την εν τη περιοχή δικαιοδοσίας του άσκησιν της διοικητικής και δικαστικής Αστυνομίας ως αύτη προβλέπεται υπό των κειμένων διατάξεων δια τον Κεντρικόν Λιμενάρχην Ελευσίνος. Εξαιρείται η ελευθεροκοινωνία πλοίων εξωτερικού ήτις ενεργείται υπό της Κεντρικής Υπηρεσίας του Κεντρικού Λιμεναρχείου Ελευσίνος. β.Την έκδοσιν ναυτολογίων πετρελαιοκινήτων και ιστιοφόρων, την έκδοσιν και θεώρησιν των εγγράφων κατάπλου και απόπλου αυτών, τον έλεγχον της συνθέσεώς των ως και την ενέργειαν μεταβολών των πληρωμάτων των. Σελ. 82,04(α) Τεύχος 1368 Σελ. 96 Άρθρ.3.-1.Ο Διοικητής εκάστου των Λιμενικών Τμημάτων αλληλογραφεί μετά των Αρχών του Κράτους και των ιδιωτών δια θέματα της αρμοδιότητός του ως Προϊστάμενος της Λιμενικής Αρχής κατά τας διατάξεις του από 20.5.1950 Β.Δ/τος «περί της εν τω Λ.Σ. υπηρεσιακής αλληλογραφίας» ως τούτο εκάστοτε ισχύει. 2.Εξαιρούνται της κατά τ’ ανωτέρω αλληλογραφίας τα επί θεμάτων γενικωτέρας φύσεως έγγραφα του Διοικητού του Λιμενικού Τμήματος προς τας αρχάς του Κράτους ή ιδιώτας, των οποίων η αποστολή ενεργείται μέσω της Κεντρικής Υπηρεσίας του Κεντρικού Λιμεναρχείου Ελευσίνος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.
288. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 217 της 7/20 Ιουλ. 1998 (ΦΕΚ Α΄ 173) Προαγωγή του Αμίσθου Προξενείου της Ελλάδος στο Ντακάρ της Σενεγάλης σε Άμισθο Γενικό Προξενείο.
3. ΠΡΟΕΔΡΙΚΟΝ ΔΙΑΤΑΓΜΑ της 17/17 Νοεμ. 1931 (Φ.Ε.Κ. Α΄ 399) Περί τροποποιήσεως και συμπληρώσεως του από 28/12/29 Δ/τος «περί εκτελέσεως του δια του Νόμ. 4183 της 5/7/29 κυρωθέντος Ν.Δ/τος της 23/3/29 «περί διπλωμάτων ικανότητος και πτυχίων ειδικότητος εν τω Εμπορικώ Ναυτικώ». Κατηργήθη υπό του άρθρ. 63 του Β.Δ. της 19 Φεβρ./20 Μαρτ. 1954 διατηρηθέντος εν ισχύϊ του προσηρτημένου εις αυτό πίνακος συμπληρωματικού προγράμματος εξετάσεων ραδιοτηλεγραφητών β΄ τάξεως.
4. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΚΗΣ ΝΑ ΥΤΙΛΙΑΣ ΚΑΙ ΟΙΚΟΝΟΜΙΚΩΝ Αριθ. 19608/1744/3048 της 13 Απρ. /15 Ιουν. 1951 Περί καθορισμού των εις το Ναυτικόν Επιμελητήριον της Ελλάδος καταβαλλομένων τακτικών συνδρομών υπό των υπαγομένων εις αυτό πλοίων. Έχοντες υπ’ όψιν: 1)Το άρθρ. 13 παρ. 2 του Ν.Δ. 644/48. 2)Την υπ’ αριθ. 59521/5344/1.12.48 απόφασιν του Υπουργού Εμπορικής Ναυτιλίας «περί αυξήσεως του κατωτάτου ορίου ολικής χωρητικότητος των υπαγομένων εις το Ν.Ε.Ε. πλοίων». 3)Το άρθρ. 1 παρ. 2 του Α.Ν. 19/1944 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών συντελεστών». 4)Την από 14 Μαρτ. 1951 γνωμοδότησιν του Δ.Σ. του Ν.Ε.Ε., αποφασίζομεν: Ι.Καθορίζομεν τας εις το Ναυτικόν Επιμελητήριον της Ελλάδος καταβαλλομένας υπό των υπαγομένων εις αυτό πλοίων (από 21 κόρων ολικής χωρητικότητος και άνω) τακτικών συνδρομών και εφ’ άπαξ εισφοράν από της 15 Μαΐου 1951 ως ακολούθως: Α΄ Τακτική συνδρομή: 1.Δια τα πετρελαιοκίνητα – ιστιοφόρα πλοία εις δραχ. 500 (πεντακοσίας) κατά κόρον ολικής χωρητικότητος. 2.Δια τα παντός είδους άλλα πλοία πλην των πετρελαιοκινήτων - ιστιοφόρων εις δραχ. 100 (εκατόν) κατά κόρον ολικής χωρητικότητος. (Αντί των σελ. 740,11(α) –740,21(α) Σελ. 740,11(β) 341-153 19.Κ.β.1-4 Ναυτικό Επιμελητήριο Β΄ Εφ’ άπαξ εισφορά επί τη νηολογήσει: 1.Δια τα πετρελαιοκίνητα – ιστιοφόρα πλοία: α)ολικής χωρητικότητος 21-40 κόρων εις δραχ. 30.000 (τριάκοντα χιλιάδες) κατά πλοίον, και β)ολικής χωρητικότητος 41 κόρων και άνω εις δραχ. 40.000 (τεσσαράκοντα χιλιάδας) κατά πλοίον. 2.Δια τα παντός είδους πλοία πλην των πετρελαιοκινήτων – ιστιοφόρων εις δραχ. 40 (τεσσαράκοντα) κατά κόρον ολικής χωρητικότητος. ΙΙ.Η αμοιβή των ενεργούντων την βεβαίωσιν και είσπραξιν των ανωτέρω πόρων του Ν.Ε.Ε. παραμένει η αυτή ήτοι 5% επί των πραγματοποιουμένων εισπράξεων, ήτις συμφώνως τω άρθρ. 12 του Α.Ν. 1502/50 δέον όπως εισάγεται ως ειδικόν Δημόσιον έσοδον εις τον Δημόσιον Προϋπολογισμόν. ΙΙΙ.Καταργείται η προηγουμένη παρομοία κοινή απόφασις ημών υπ’ αριθ. 65192/5855 από 24.12.1948.
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 122 της 30 Μαρτ./4 Απρ. 1990 (ΦΕΚ Α΄ 49) Υγειονομική Υπηρεσία Πυροσβεστικού Σώματος Το Π.Δ. 122/1990 κωδικοποιήθηκε σε ενιαίο κείμενο απ το άρθρο μόνο του Π.Δ. 210/25 Μαΐου - 16 Ιουν. 1992 (ΦΕΚ Α΄ 99), ανωτ. σελ. 270,81022. (Αντί για τις σελ. 270,871(α)-270,882)  Σελ.270,871(β) Τεύχος 1173 - Σελ. 95 260 261
3. ΝΟΜΟΘΕΤΙΚΟΝ ΔΙΑΤΑΓΜΑ της 14/28 Μαΐου 1935 (ΦΕΚ Α΄ 220)  (Αναδημ. εις ΦΕΚ Α΄ 346 της 6 Αυγ. 1935).  Περί αποδοχής και κυρώσεως του Καταστατικού της Διεθνούς Μετεωρολογικής Οργανώσεως. Ετροποποιήθη δια του: α)Α.Ν. 1323 της 15/27 Ιουλ. 1938 (ΦΕΚ Α΄ 272) περί κυρώσεως του τροποποιηθέντος Καταστατικού της Διεθνούς Μετεωρολογικής Οργανώσεως. Η ανωτέρω οργάνωσις αντικατεστάθη δια του Παγκοσμίου Μετεωρολογικού Οργανισμού (κατωτ. Νόμ. 1047/1949).
19. ΝΟΜΟΣ υπ’ αριθ.4374 της 5/7 Οκτ. 1964 (ΦΕΚ Α΄170)  Περί συμπληρώσεως διατάξεων του δημοτικού και κοινοτικού Κώδικος. (Κατηργήθη δια του εδαφ. ια΄, της παρ.1, του άρθρ.208 Ν.Δ. 222/1973, κατωτ.αριθ.39).
102. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Γ. 30824/1442/73 της 18/27 Οκτ.  1973 (ΦΕΚ Β΄1286) Περί καθορισμού των περιπτώσεων και προϋποθέσεων μη χρησιμοποιήσεως εισπράκτορος εις λεωφορεία δημοσίας χρήσεως. Καταργήθηκε από την 38480/2755/25 Νοεμ. – 13 Δεκ. 1978 (ΦΕΚ Β΄1095), κατωτ. αριθ. 124.
85. ΑΠΟΦΑΣΗ ΥΦΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.102/932 της 21 Ιουν./4 Ιουλ.1996 (ΦΕΚ Β΄533) Αύξηση μηνιαίων βοηθημάτων του Ταμείου Ασφαλίσεως Δημοτικών και Κοινοτικών Υπαλλήλων (Τ.Α.Δ.Κ.Υ.). Α.Την αύξηση των παρεχομένων από το Ταμείο μηνιαίων βοηθημάτων από 1-1-1996 ως ακολούθως: Την αύξηση των συντάξεων άνω του ποσού των 40.000 δρχ. ως εξής: α)Κατά ποσοστό 2,1% από 1-1-1996 επί του ποσού που έχει διαμορφωθεί την 31-12-1995. β)Κατά ποσοστό 3,5% από 1-1-1996 επί του ποσού αυτών, όπως θα διαμορφωθεί μετά την αύξησησ της προηγούμενης περίπτωσης και γ)Κατά ποσοστό 3,5% από 1-7-1996 επί του ποσού αυτών, όπως θα διαμορφωθεί τη 30-6-1996. Β.την αύξηση του κατώτατου ορίου μηνιαίου βοηθήματος από 24.000 δρχ. σε 28.800 δρχ. ανεξάρτητα από το χρόνο έναρξης του συνταξιοδοτικού δικαιώματος. Γ.Την αύξηση των συντάξεων μέχρι του ποσού των 40.000 δρχ. κατά ποσοστό 20% μη δυναμένων όμως των συντάξεων να υπερβούν το ποσό των 43.750 δρχ. 3.Β.δ.83-85 Ταμείο Ασφαλ. Δημοτ. και Κοινοτ. Υπαλλήλων
4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 26 της 21 Δεκ. 1979/15 Ιαν. 1980 (ΦΕΚ Α΄  9) Περί μεταβιβάσεως αρμοδιοτήτων εις τους Νομάρχας των Νομών Αργολίδος και Κορινθίας, δια τον χαρακτηρισμόν περιοχών ως οικιστικών.